NaiveNeuron/SloPal huggingface dataset:
Sulík, Richard, podpredseda vlády a minister hospodárstva SR (2021-10-26):
No, ďakujem za túto faktickú poznámku. Bez debaty, odpad treba spaľovať, preto aj v tom novom programe, čo vláda čoskoro bude schvaľovať, tam pôvodne, niekto tam dopísal, že sa nemajú stavať nové spaľovne, čo je hlúposť, čiže to sme odtiaľ vyhodili. Toto má byť, chcem len upozorniť, že ten odpad, ktorý je energeticky zaujímavý, ten už dnes končí v cementárňach, cementárne ho bez zbytku, on ide do cementu. Čiže tam je to výhodnejšie spaľovať. Geotermálne vrty ideme teraz využiť v Košiciach, napríklad tam sú dva urobené a ideme dotiahnuť 17 kilometrov vedenie, len to vám nezabezpečí base lote, to vám nezabezpečí to, že teraz o pár rokov tu bude napríklad možnože 500-tisíc elektromobilov a tak ďalej. Vy potrebujete naozaj silné jadrové zdroje, a preto som veľmi rád, že sa podarilo schváliť atómový zákon prednedávnom, ktorý nám dáva tú večnú EIA. Akékoľvek ďalšie technické otázky vám rád zodpoviem, ale nebudem na to už teraz míňať čas. Ešte raz k pánovi Takáčovi, lebo už druhýkrát, toto je taký dosť typický prístup, že sa niečoho chytíte, ľubovoľného klamstva a potom to opakujete, opakujete, ako som toto preukázal s mojím vysvedčením. Tak ešte raz, pán Takáč, a dúfam, že budete natoľko korektný a už to nebudete hovoriť. A síce, žiadne, žiadne (reakcie z pléna) rozhovory o privatizácii... (Prerušenie vystúpenia predsedajúcim.)
Matovič, Igor, poslanec NR SR (2023-11-21):
Ďakujem. Ja rád spoznávam nových poslancov. Keď som zbadal, že je prihlásený poslanec Čech (správne Cech, pozn. red.), tak som sa zľakol najprv alebo potešil, že vlastne náš bývalý kolega sa prekrúžkoval, ale potom som zistil, že on je vlastne z druhej politickej strany a ten jeho výstup ma dosť obohatil o jednu kľúčovú myšlienku, teda ktorú som si poznačil a ktorú som si zapamätal, lebo povedal, že nelegálnu migráciu na Slovensku nám zastavili susedia. Tak, pán Čech (správne Cech, pozn. red.), neviem, či vás, či vám, neviem, či vám zagratuluje ten váš zakomplexovaný gestapáčik menom Šutaj Eštok k takémuto tvrdeniu, lebo on tu predvádza také svoje tlačové brífingy, alebo ako to mám nazvať, a všade hovorí, že on nám tú nelegálnu migráciu zabezpečil, že to vďaka nemu tu nie sú migranti a vy ste dnes takto verejne na pôde Národnej rady povedali, že tú nelegálnu migráciu nám zastavili susedia. No viete, budete mať asi důtku, budete mať důtku, pane. Takže bacha na slová, lebo toto je veľmi zákerný človek a on vám to vráti, takže gestapáčika treba poslúchať a netreba spochybňovať jeho prácu. Pánovi Šimečkovi som chcel povedať, áno, je zvyčajné, že v takejto debate alebo rozprave k skrátenému legislatívnemu konaniu hovoríte o skrátenom legislatívnom konaní, len skúste si aj vy pozrieť dôvodovú správu a tam o skrátenom legislatívnom a zdôvodnení, prečo je nevyhnutné skrátené legislatívne, nenájdete de facto nič. Nájdete tam veľmi veľa o tom presne, o čom som hovoril, čo idú robiť, jak chcú robiť, ale o zdôvodnení, o čom by návrh na skrátené legislatívne konanie mal byť, tam nenájdete naozaj nič. A kolegovi Viskupičovi, keď tu tak hovoril, že jak mu záleží na tých, na ochrane verejných zdrojov a zdraví verejných financií. No, čuduj sa svete, tak ma napadli tri príklady, že vtedy, keď ste vypíjali ten bar v Dubaji za milión, vtedy ste nejako nechránili verejný záujem a verejné financie. Potom, keď ste 100 miliónov chceli dať Haščákovi do Dôvery, tiež ste nechránili a potom, keď ste helikoptérou chceli voziť Geissenovcov, takisto... (Prerušenie vystúpenia časomerom.)
Bastrnák, Tibor, poslanec NR SR (2018-06-13):
Ďakujem pekne. Tiež sa chcem poďakovať, pán poslanec, za tvoj názor, lebo ja si myslím, že to je dôležitá otázka a každá minca má dve strany minimálne, nielen jednu. A doteraz väčšinou sme sa bavili len z tej strany, že ten fókus bol zameraný hlavne na jednu stranu tej mince. Ty si otvoril aj tú druhú. A ja nechcem na nikoho ukazovať prstom, ale fakt je ten, na čo si upozornil, že boli tu urobené také chyby, ktoré boli. A ja si myslím tiež, že sestričky zaslúžia väčšie kompetencie, zaslúžia väčší plat, to je úplne jednoznačné. Veď som hovoril o tom, že dúfam, že od 1. januára už aj budú mať väčší plat. Na druhej strane, fakt je to veľmi dôležité kvôli pacientovi, aby v jednom tíme bola nejaká hierarchia. Ale, bohužiaľ, v poslednom čase tá hierarchia sa stráca veľakrát. A preto je dôležité, aby sme premysleli fakt celý ten systém komplexne, aby sme pomohli systému, pomohli aj sestričkám, ale hlavne, tak ako si na to poukázal veľmi správne, hlavne pacientovi. Ďakujem pekne.
Lengvarský, Vladimír, minister zdravotníctva SR (2021-04-30):
Ďakujem pekne. Ďakujem za poznámky aj za podporu. Sputnik, vakcíny sú toho času majetkom Ruska, sú skladované v Imune Šarišské Michaľany, tak ako ostatné vakcíny, ktoré teda používame a ktoré vyžadujú chladiaci reťazec, to je Pfizer a Moderna. Zmluva, tak ako je teraz, bude ešte o nej diskusia, ale do tridsiateho alebo do konca mája plus-mínus, približne, ruská strana si vypýtala tridsaťdňovú lehotu na odskúšanie svojich teda šarží, tak aby sme potom mohli o tom diskutovať ďalej. Predpokladám, že pokiaľ bude všetko v poriadku, tak koniec mája bude tá doba, keď sa rozhodneme teda o jeho použití alebo nepoužití a o ďalšom osude aj tejto zmluvy a našich vzťahov, zmluvných teda, a prípadne nákupu ďalších látok alebo ukončenie zmluvy. Budem toto vedieť povedať kvalifikovane koncom mája, ale záleží to skôr od postoja ruskej strany. Vrátenie režimu do normálu, deadline som stanovil na 1. jún. Podľa toho, ako sa bude vyvíjať situácia, pokiaľ bude tento trend, ktorý je teraz, pokračovať, 1. júna sa nemocnice vrátia do bežného režimu s tým, že už teraz podľa aktuálnej situácie v jednotlivých nemocniciach majú páni riaditelia pokyn, aby menšiu časť operatívy, tú najurgentnejšiu, ktorú museli niekoľkokrát odložiť, ja som to musel robiť za svojej kariéry tiež niekoľkokrát, spustili už teraz, tak aby pri priaznivej situácii sme presunuli pacientov s COVID-om tam, kde majú byť, to znamená infektologické oddelenia, a nechali si záložnú kapacitu na umelú pľúcnu ventiláciu, ale 1. 6. chceme spustiť bežnú medicínu. Ďakujem.
Mierna, Anna, poslankyňa NR SR (2022-12-06):
Pán predsedajúci, dajte hlasovať o návrhu zákona ako o celku s prijatými pozmeňujúcimi a doplňujúcimi návrhmi bez odporúčania gestorského výboru.
Bugár, Béla, podpredseda NR SR (2011-11-30):
Vážené panie poslankyne, vážení páni poslanci, pán predseda Národnej rady zvoláva poslanecké grémium na 10.35 hod., takže skúste upozorniť tých svojich šéfov poslaneckých klubov, aby sa dostavili do priestoru za rokovacou sálou. (Pokračovanie prestávky.) (Po prestávke.)
Cmorej, Peter, poslanec NR SR (2022-03-23):
Vážený pán predsedajúci, vážený pán minister, vážené poslankyne, vážení poslanci, dovoľte mi predložiť spoločnú správu Výboru Národnej rady o prerokovaní vládneho návrhu zákona o celoeurópskom osobnom dôchodkovom produkte, tlač 837. Národná rada Slovenskej republiky sa uznesením č. 1214 uzniesla a pridelila predmetný návrh zákona na prerokovanie: ústavnoprávnemu výboru, výboru pre financie a rozpočet a výboru pre sociálne veci. Určila zároveň Výbor Národnej rady pre sociálne veci ako gestorský výbor a lehoty na prerokovanie návrhu zákona v druhom čítaní vo výboroch. Predmetný návrh zákona prerokovali a odporučili Národnej rade schváliť ústavnoprávny výbor a výbor pre financie a rozpočet. Výbor pre sociálne veci, žiaľ, o návrhu nerokoval, lebo nebol uznášaniaschopný. Z unesenia výboru teda nevyplývajú žiadne pozmeňujúce návrhy. Gestorský výbor odporúča návrh zákona schváliť. Spoločná správa výborov bola schválená rozhodnutím č. 178 z 15. marca 2022 a týmto uznesením ma výbor zároveň poveril, aby som na schôdzi pri rokovaní o predmetnom návrhu informoval o výsledku rokovania výborov a predkladal návrhy v zmysle príslušných ustanovení zákona o rokovacom poriadku Národnej rady. Pán predsedajúci, otvorte, prosím, rozpravu, do ktorej sa hlásim ako prvý.
Lipšic, Daniel, poslanec NR SR (2013-10-24):
Áno. Pán predseda. Ja som mal návrh urobiť prestávku, aj pani ministerka má právo mať prestávku, to je úplne v poriadku, my sme boli ochotní počkať, tam nebol žiaden problém. A, pán predseda, len jedna, jedna poznámka. Prosím vás, keby ste nás nepoučovali o rokovacom poriadku, vy sám ste ho niekoľkonásobne porušili pri hlasovaní o dôvere vášmu premiérovi. Veľmi dobre to viete, tak vás poprosím, aby ste nás nepoučoval o rokovacom poriadku.
Glváč, Martin, podpredseda NR SR (2019-06-26):
Ďakujem. Dávam slovo poverenému členovi výboru pre pôdohospodárstvo a životné prostredie, poslancovi Mikulášovi Krajkovičovi, aby podal informáciu o výsledku prerokovania návrhu vo výbore. Nech sa páči.
M. Číž, podpredseda NR SR: (2009-06-18):
Siedma vyžrebovaná otázka bola otázka pani poslankyne Kláry Sárközy a to otázka na ministerku práce, sociálnych vecí a rodiny Slovenskej republiky Vieru Tomanovú. Otázka znie: „Pani ministerka, z akých zdrojov boli zaplatené listy, ktoré generálny riaditeľ Sociálnej poisťovne pán Muňko rozposlal sporiteľom v II. pilieri? Mohli by ste vyčísliť sumu, ktorá sa použila na zaplatenie týchto zásielok?“ Máte slovo, pani ministerka. Prosím oznámiť ukončenie odpovede.
Laššáková, Jana, podpredsedníčka NR SR (2013-09-17):
Dobre. Budeme hlasovať najprv o prvom vašom procedurálnom návrhu. Prezentujme sa a hlasujeme. (Hlasovanie: Prítomných 27 poslancov.) Národná rada nie je uznášaniaschopná. Budeme o vašom návrhu hlasovať, keď bude Národná rada uznášaniaschopná. Poprosím, aby sme hlasovali o druhom procedurálnom návrhu pána poslanca Vašečku. Prezentujme sa a hlasujeme. (Hlasovanie.) Prítomných 27, za návrh 26 poslancov. Národná rada nie je uznášaniaschopná. Nech sa páči, ďalší návrh, pán poslanec Novotný, procedurálny.
Žiga, Peter, podpredseda NR SR (2023-11-23):
5. Ďakujem. Nie sú už žiadne procedurálne návrhy, takže, pán podpredseda, už budete môcť mať slovo, nech sa páči.
Zmajkovičová, Renáta, podpredsedníčka NR SR (2012-08-06):
V rozprave vystúpi pán poslanec Matovič, pripraví sa pán poslanec Hlina.
Laurenčík, Milan, podpredseda NR SR (2021-06-18):
Faktickú poznámku má aj pani poslankyňa Monika Kavecká. Nech sa páči.
Nachtmannová, Oľga, poslankyňa NR SR (2014-01-29):
Ďakujem za slovo. Pán minister, máte pravdu, že iniciátorom tejto schôdze ide o politiku, nie o pravdu, nie o spravodlivosť pre tých najzraniteľnejších, ako to v úvode prezentoval zástupca navrhovateľov. Na základe vlastnej skúsenosti z pôdy Rady Európy, kde bola zaslaná ešte v septembri minulého roka tendenčná a maximálne neobjektívna správa o udalostiach v Moldave nad Bodvou, v duchu hesla „čím horšie pre vládu Roberta Fica, tým lepšie pre nás“ viacerí predstavitelia opozície úplne zabúdajú na pravdu a záujmy slušných občanov Slovenska a tu mám na mysli všetky entity. Ďakujem.
Novotný, Viliam, poslanec NR SR (2014-05-28):
Ďakujem pekne. Viete, táto téma je veľmi zaujímavá aj v tom, že vždy, keď sa začne hovoriť o uráne, tak odpoveď je: ale veď ide len o prieskum, zase robíte hystériu. Pán poslanec Raši, potom prečo skrátené legislatívne konanie? Ohrozenie života a zdravia ľudí. Však to je len prieskum, však doteraz ste hovorili, že ide len o taký prieskum, veď to sa nič nedeje. Zrazu skrátené legislatívne konanie, lebo ak to neurobíme teraz, v priebehu týchto dní, sú ohrozené životy a zdravie ľudí. Veď sami seba popierate týmito slovami. Chcem vás informovať aj o tom, vážené kolegyne a kolegovia, že ono ten prieskum má aj háčik. Totižto dobývací priestor získa organizácia, ktorá má banské oprávnenie a určí sa jej tento dobývací, banský úrad jej určí tento dobývací priestor. Má právo na dobývanie výhradného ložiska a na nakladanie s vydobytým nerastom. Prednostné právo, dámy a páni, má tá organizácia, ktorá má určené prieskumné územie a prieskum vykonala na vlastné náklady. To znamená, že ak prieskum by skončil v apríli 2015 a tá organizácia, o ktorej hovoríme, vykonala prieskum na vlastné náklady a ona vykonala a požiada o dobývací priestor, tak má naňho prednostné právo. Čiže ten proces logicky pokračuje. Veď predsa niekto nevynaloží veľa peňazí na prieskum, aby potom nezískal dobývacie právo. To je tá logika veci. Posledná moja poznámka k pánovi poslancovi Rašimu. Pán poslanec Raši, ty si bol vtedy minister zdravotníctva, teda nemohol si hlasovať za zákon o zákaze ťažby uránu a za to, aby sa mohol urán ťažiť, len ak je súhlasné referendum občanov s touto ťažbou. Ale pani poslankyňa Tkáčová ho predkladala v roku 2009 a SMER bol vtedy proti. Vtedy ste ešte neuvažovali... (Prerušenie vystúpenia časomerom.)
Pčolinský, Peter, podpredseda NR SR (2023-01-24):
Ďakujem pekne. S poslednou faktickou pán poslanec Dušan Muňko.
Šimko, Ivan, dočasne poverený minister vnútra SR (2023-06-20):
Ďakujem, pán podpredseda. Vážené dámy poslankyne, vážení páni poslanci, dňa 16. mája 2005 bol vo Varšave prijatý tento dohovor. Národná rada Slovenskej republiky s dohovorom vyjadrila súhlas uznesením č. 862 z 21. mája 2008. Prezident Slovenskej republiky dohovor podpísal 18. augusta 2008 a pre Slovenskú republiku nadobudol platnosť 1. januára 2009. V súlade s čl. 53 ods. 2 dohovoru si Slovenská republika vyhradila právo v plnom rozsahu neuplatňovať postup podľa čl. 7 ods. 2 písm. c) dohovoru monitorovať počas určeného obdobia bankové transakcie, ktoré sa vykonávajú prostredníctvom jedného alebo viacerých identifikovaných účtov. Na aplikovanie čl. 7 ods. 2 písm. c) dohovoru má Slovenská republika podľa platnej legislatívy dostatočné zákonné možnosti, na základe ktorých je možné riadne vykonávať požadované monitorovanie a nie je potrebné meniť aktuálnu právnu úpravu. Vážený pán predseda, vážené dámy poslankyne a páni poslanci, s konštatovaním, že tento návrh zodpovedá záujmom zahraničnej politiky Slovenskej republiky, si vás dovoľujem požiadať o vyslovenie vášho súhlasného stanoviska. Ďakujem.
Laššáková, Jana, podpredsedníčka NR SR (2014-02-04):
Pán poslanec Kuffa, nech sa páči.
Grendel, Gábor, poslanec NR SR (2018-12-06):
Ďakujem veľmi pekne za korektnú a veľmi vyčerpávajúcu odpoveď, pani ministerka, odtlmočte, prosím, aj pánovi ministrovi. Jediná vec ma mrzí a to nie je vo vzťahu k nemu, 27. novembra, to je minulý utorok, sme mali gestorský branno-bezpečnostný výbor, kde som kolegom navrhol, aby sme absolútne bez politizácie, bez, pokojne aj za zatvorenými dverami a tak ďalej, aby sme si urobili v priebehu tejto schôdze Národnej rady branno-bezpečnostný výbor, kde si zavoláme pána ministra a opýtame sa ho na to, práve na tieto otázky. To bolo pred týždňom a pol, bol som zrušený, že to je otázka na zahraničný výbor a nie na branno-bezpečnostný a nebudeme to riešiť. Čiže jedinou mojou možnosťou bolo položiť to v rámci hodiny otázok. Minulý týždeň mi poradie nebolo takto vyžrebované, takže v podstate je to len dielo náhody. A myslím si, že tá odpoveď bola vo verejnom záujme, myslím si, že je vo verejnom záujme upokojiť verejnosť, že hoci je to náš zahraničný susedný štát, tak ozbrojené sily, ako ste citovali, sú pripravené. Je dobré to počuť a ešte raz oceňujem a nedám otáznik na koniec vety, nemám doplňujúcu otázku ale chcel som sa poďakovať za tú odpoveď. Ďakujem.
Zimenová, Zuzana, poslankyňa NR SR (2017-06-13):
Ďakujem pekne. Chcem len poďakovať Ondrejovi Dostálovi, ktorý priblížil celú tú situáciu, ktorú sme spoločne riešili už od februára. Naozaj to bola veľmi zvláštna situácia, keď to všetko stroskotalo nie na vecných pripomienkach, ale na financiách, ktoré vraj nie sú.
Pčolinský, Peter, podpredseda NR SR (2022-12-07):
Ďakujem. Hádam pán navrhovateľ príde rokovať. Na vaše vystúpenie päť faktických poznámok. S prvou faktickou poznámkou pán poslanec Kočiš.
Paška, Pavol, predseda NR SR (2013-09-13):
(Hlasovanie.) 137 prítomných, 78 za, 43 proti, 15 sa zdržali, 1 nehlasoval. Schválili sme novelu zákona č. 125 o inšpekcii práce. Pani poslankyňa Šedivcová uvedie v druhom čítaní hlasovanie o vládnom návrhu zákona č. 575. Je to organizácia o činnosti vlády, tlač 552. (Hlasovanie o vládnom návrhu zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov , tlač 552.)
Grendel, Gábor, poslanec NR SR (2024-01-17):
Ďakujem za slovo, pán predseda. To, že minister Susko tento zákon nepísal, už vieme, písali ho trestne stíhaní advokáti trestne stíhaných politikov, ale ja mám niekedy pocit, že minister Susko tento zákon nielenže nepísal, ale ani ho nečítal. Keď ste, pani poslankyňa Stohlová, spolu s kolegami prvýkrát upozornili na to, že novela Trestného zákona ohrozuje životné prostredie, ohrozuje chránené druhy a, naopak, chráni pytliakov, mal som z reakcie ministra Suska pocit, že sám bol z toho prekvapený, ako by si to dovtedy nevšimol alebo neuvedomil. Nedá sa preto vylúčiť, že nad tým výrom skalným, ktorý ste spomínali, sa nakoniec minister Susko zľutuje a že tie pozmeňujúce návrhy, ktoré avizuje koalícia, sa budú týkať práve takých trestných činov, v ktorých nie sú kolegovia ministra Suska, teda trestne stíhaní koaliční politici alebo ich trestne stíhaní advokáti, osobne zainteresovaní. Ale bude to dostatočný dôvod na to, aby sme to označili za ústupok? Som presvedčený, že nie. Nebude to žiaden ústupok, bude to obetovanie paragrafov, na ktorých tejto vláde v skutočnosti vôbec nezáleží, lebo sa ich to osobne netýka. Tak ako sa tieto paragrafy dostali do tejto novely akoby mimochodom, tak z nej rovnako mimochodom vypadnú. Ale to ministra Suska vôbec nebude politicky bolieť ani premiéra Fica, ani ostatných koaličných politikov, lebo to nebude bolieť ich kamarátov, ktorým potrebujú pomôcť. Prioritou tejto novely nie je ochrana pytliakov, tých vládna koalícia možno nejakým pozmeňujúcim návrhom naozaj veľkodušne hodí cez palubu. Prioritou tejto vlády sú zlodeji a úplatkári, a kým koaliční politici nezmenia tie paragrafy, ktoré ich chránia, nebude čo oslavovať.
Homoľa, Kamil, poslanec NR SR (2011-09-13):
Ďakujem pekne. Vážená pani ministerka, vážený pán predsedajúci, ctené kolegyne, kolegovia, predseda Národnej rady Slovenskej republiky rozhodnutím z 13. júla 2011 č. 438 pridelil predmetnú informáciu na prerokovanie Ústavnoprávnemu výboru Národnej rady Slovenskej republiky. Vláda Slovenskej republiky predkladá informáciu na základe ustanovenia § 4 zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky v polročných intervaloch. Platný zákon, vychádzajúc z čl. 120 ods. 2 Ústavy Slovenskej republiky, vymedzil oblasti, v ktorých vláda môže nariadenia vydávať, podmienky ich vydávania a kontrolný mechanizmus. Jeho súčasťou je aj táto povinnosť vlády. Podľa § 4 ods. 3 citovaného zákona Národná rada Slovenskej republiky môže po prerokovaní požiadať vládu, aby právnu úpravu navrhovanú ako aproximačné nariadenie predložila ako návrh zákona. V hodnotenom období bolo prijatých 20 aproximačných nariadení vlády Slovenskej republiky a je predpoklad, že v prvom polroku tohto kalendárneho roka bude prijatých ďalších 15 nariadení daného druhu. Väčšina z nich bola aj bude z oblasti pôdohospodárstva, životného prostredia a dopravy. Ústavnoprávny výbor prerokoval informáciu vlády 23. augusta 2011 na svojej 38. schôdzi a uznesením č. 262 odporúča Národnej rade Slovenskej republiky vziať túto informáciu na vedomie. Skončil som, pán predsedajúci, môžte otvoriť rozpravu.
B. Bugár, podpredseda NR SR: (2004-06-29):
A. Blajsko, poslanec: Spoločná správa musí ísť prvá.
Žiga, Peter, podpredseda NR SR (2024-01-31):
Prerušujem rokovanie do zajtra 9.00 h. Nechal som vám zaokrúhliť na sto päťdesiate. (Prerušenie rokovania o 19.01 hodine.)
Blanár, Juraj, podpredseda NR SR (2021-11-24):
Ďakujem všetkým za ich faktické poznámky a budem iba na niektorých reagovať vzhľadom na čas, kedy ich bolo viacej. Pani poslankyňa Kozelová, vôbec sa nečudujem, že keď vám dôjdu argumenty, začnete vyťahovať nejaké CT-čka, lebo ak povrchne pristupujete k tomuto zákonu a vnímate ho len ako za reštaurovanie lafiet, tak je to úplne jasné. Keby ste si to pozreli, tak CT sme nakúpili najlacnejšie, aké vôbec kedy, kedy niekto nakúpil, a slúžili nemocniciam – môžete sa ísť pozrieť – sedem rokov bez toho, aby niekto do toho musel dávať... (Ruch v sále.) A môžete sa smiať, ako chcete. A to, že dokážete prekrútiť moje vystúpenia, že ja som hovoril, že Sereď zoberieme, vytrhneme zo základov a prenesieme do Banskej Bystrice, tak všetci tí, ktorí to počúvajú, sa len smejú. Ja som hovoril, že aby prešlo pod riadiacu úroveň Múzea SNP. Ale to je vaša vizitka. Pani Zemanová, ako som útočil? Keby som klamal, tak by som asi útočil, to priznávam. Ale nie je pravda, že pán Sulík si zobral svoju dcéru, s ktorou urobilo ministerstvo aj zmluvu za peniaze štátnych... verejných platí... poplatníkov? Je to tak. A keby sa na to nebolo prišlo, tak by to jednoducho aj zaplatilo dnes. Ja viem, že ste nervózna, ťažko sa to počúva, ale je to prejav papalášizmu, ako len môže byť. Pani kolegyňa Šofranko, no vám nevadí, že pani ministerka už dala pokyn na delimitáciu a ešte ani zákon nie je schválený. Nikto z vás to ani len neokomentoval. Tým ste priznali, že ste tu len hlasovacie Pročkove, keď to tak môžem povedať, mašinérie. Nič iné, nič iné. (Potlesk.) No a viete, keď protestovali proti tomu významní historici na svete a ministerstvo, či už kultúru a ministerstvo obrany to okomentovalo takým spôsobom, že pre ministra Naďa, ktorý to má zobrať pod kontrolu, je dôležité, aby tam prestala proruská propaganda na motorkách. To je najdôležitejšie.
Kerekréti, Ján, poslanec NR SR (2023-03-23):
Ďakujem za slovo, pán predsedajúci. Vážený pán predsedajúci, pani poslankyne, páni poslanci, dovoľte mi predložiť informáciu výborov Národnej rady Slovenskej republiky o prerokovaní návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 383/2013 Z. z. o príspevku pri narodení dieťaťa a príspevku na viac súčasne narodených detí a o zmene a doplnení niektorých zákonov v znení neskorších predpisov, tlač 1404a. Národná rada Slovenskej republiky uznesením č. 2005 z 9. februára 2023 pridelila predmetný návrh zákona na prerokovanie: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet a Výboru Národnej rady Slovenskej republiky pre sociálne veci. Predmetný návrh zákona, tlač 1404, prerokovali a odporučili Národnej rade Slovenskej republiky schváliť všetky určené výbory. Z uznesení výborov Národnej rady Slovenskej republiky nevyplývajú žiadne pozmeňujúce a doplňujúce návrhy. Návrh spoločnej správy výborov vrátane záverečného stanoviska k návrhu zákona prerokoval gestorský výbor na svojej 94. schôdzi dňa 14. marca ´23. Gestorský výbor neprijal platné uznesenia o schválení spoločnej správy výborov, nakoľko návrh nezískal potrebný súhlas nadpolovičnej väčšiny prítomných členov výboru. Výbor ma poveril, aby som podľa § 80 ods. 2 zákona o rokovacom poriadku Národnej rady Slovenskej republiky podal informáciu o výsledku rokovania výborov a predložil návrh na ďalší postup. Pán predsedajúci, otvorte, prosím, rozpravu.
V. Veteška, podpredseda NR SR: (2004-09-09):
Teraz dávam slovo Alojzovi Přidalovi, spoločnému spravodajcovi z výboru pre hospodárstvo, privatizáciu a podnikanie, aby informoval Národnú radu o výsledku rokovania výborov o tomto návrhu zákona, aby odôvodnil návrh a stanovisko gestorského výboru.
Jurinová, Erika, podpredsedníčka NR SR (2015-03-24):
Ďakujem pekne, pán poslanec. Dávam slovo spravodajcovi, ktorého určil navrhnutý gestorský výbor, pre sociálne veci, poslancovi Jozefovi Mihálovi.
Matovič, Igor, podpredseda vlády a minister financií SR (2021-07-01):
Pán poslanec, odškodňovacie schémy pre prevádzky občanov riešia aj jednotlivé rezorty, a to ministerstvo hospodárstva, ministerstvo dopravy, ministerstvo práce. Úlohou ministerstva financií je riešiť rozpočtové krytie schém, ktoré sú schvaľované vládou, čo bolo zabezpečené prostredníctvom prípravy a schválenia novely zákona o štátnom rozpočte na tento rok. Samotná distribúcia prostriedkov je v gescii jednotlivých poskytovateľov pomoci, ktoré som vám spomínal na začiatku v prvej vete. Čo sa týka ministerstva financií, jedná sa o návratnú finančnú pomoc, nie odškodňovanie, podotýkam, pre cestovné kancelárie podľa schém, ktorými sa má zabezpečiť prechodná zvýšená likvidita pre cestovné kancelárie, aby mohli vrátiť klientom zálohy za stornované zájazdy. Táto finančná pomoc pôjde cez návratné finančné výpomoci ako verejné úvery, ktoré budú úročené. Podrobnosti sú v novele zákona lex korona, ktorý je práve v parlamente a ktorom budete o piatej hodine v druhom čítaní hlasovať Ďakujem pekne za pozornosť.
Simon, Zsolt, poslanec NR SR (2014-11-10):
Ďakujem pekne. Pani predsedajúca, chcel by som vás poprosiť, zabezpečte, aby v tejto sále sedel pán Robert Fico, predseda vlády, ktorého odvolávame. Myslím si, že to malé krátke video mal vidieť aj on, pretože zodpovedá za každú jednu nomináciu politickej strany SMER. Keď politická strana odvolávala v tejto snemovni krehkú predsedníčku parlamentu (pozn. red.: správne má byť – „predsedníčku vlády“) Ivetu Radičovú, tak tá krehká dáma sedela na tej stoličke a vypočula si všetku kritiku z lavíc SMER-u. Robert Fico už nemá ani toľko odvahy, aby prišiel do tejto Národnej rady a vypočul si tu túto kritiku?
Danko, Andrej, podpredseda NR SR (2024-05-22):
Dobre, ale keď ja začnem byť cynický na vaše správania, tak vás to bude takisto mrzieť. Dobre? K téme vás poprosím.
Grendel, Gábor, podpredseda NR SR (2023-06-27):
Otváram rozpravu, do ktorej som dostal jednu písomnú prihlášku od pána poslanca Karola Kučeru ako povereného člena poslaneckého klubu strany OĽANO. Pán poslanec Svrček avizoval záujem tiež, ale najprv teda vystúpi pán poslanec Kučera a po ňom pán poslanec Svrček. Potom bude mužnosť prihlásiť sa ústne.
Hrnčiar, Andrej, podpredseda NR SR (2016-04-26):
Pán poslanec Kotleba.
Poliačik, Martin, poslanec NR SR (2014-10-31):
Mne to tak niekedy pripadá, že sused je hlupák, tak si čurám na dvere, hej, že proste... (Smiech v sále) Ja tam nevidím spory. Však čo on si robí na svojej strane toho plotu, tak to je jeho vec a vec ľudí, no, vec ľudí, ktorí tam žijú. A ešte kebyže sa dá, ešte kebyže sa dá voči tomu nejakým spôsobom ohradiť bez toho, aby som ako keby ubližoval tým ľuďom na svojej strane, tak dajme tomu. Tomu sa hovorí akože normálna reakcia v rámci diplomacie, že, áno, budem podnikať také kroky, aby som zabraňoval expanzii nedemokratického rozmýšľania a správania. A, áno, to je úplne legitímne, v tom s tebou, v tom s tebou, Igor, súhlasím. Ale akonáhle dôsledkom toho môjho kroku je to, že ubližujem vlastným občanom, tak by som ho mal zvážiť. Lebo ja si nemyslím, že snaha o ovplyvňovanie politického diania v inej krajine je nadradená povinnosti dbať o blaho vlastných občanov. Myslím si, že je to naopak. A akonáhle zisťujem, že vlastní občania trpia tým, čo robím, tak by som mal prehodnotiť tento svoj zámer. Lebo nech máme na Orbána názor, aký máme, a zrejme sa v ňom asi všetci zhodneme, stále je to vnútornou záležitosťou jeho vlastnej krajiny. Ďakujem.
Zemanová, Anna, poslankyňa NR SR (2017-12-06):
Áno, je to tak. Slovenský vodohospodársky podnik je dlhodobo v strate, avšak nie s tým, že by nejako zle hospodárili, je to práve tým, že štát si neplní svoju elementárnu povinnosť, že si objedná služby, za ktoré následne nezaplatí. Takže poukazovať na to, že dá sa ešte v tomto podniku usporiť 20 mil. eur ročne na, a získať takto tie peniaze do rozpočtu, je dosť zvláštne. I keď, samozrejme, urobiť audit bude vhodné. Je to podnik, ktorý má najviac počtov zamestnancov v rezorte životného prostredia, no ale sú to aj práce, ktoré si tú ľudskú činnosť vyžadujú, pretože taký poriečny jednoducho musí byť pri tých hatiach, pretože keď príde zrazu z jednej hodiny na hodinu nejaký lejak a treba otvárať hate, tak ten človek tam musí byť. Čiže tá ľudská sa nedá nahradiť nejako inak, ani outsourcingom, ani podobne. Takáto situácia bola kedysi v Čechách, kedy presne takýmto modelom urobili reformu a obrovská povodeň na Morave, katastrofická, ktorá bola, neviem, v ktorom roku to bolo, v 90. rokoch, tak bola, práve bola z takéhoto nejakého modelu. Takže treba byť naozaj v tomto smere veľmi opatrný. Ten audit možno pôjde k tomu, že sa ukáže, že naozaj robí tá flotila mechanizmov, ktoré podnik má, mal, si už pamätá nejaký ten čas a aj tá modernizácia by možno prispela k nejakej efektivite. Takže verím, že aj tieto naše diskusie budú apelom pre pána ministra životného prostredia, ale možno aj pre pána ministra financií, aby prehodnotili napr. financovanie Vodného diela Gabčíkovo a príjem z príjmu elektrární, aby išiel do tej vody.
M. Sabolová, poslankyňa: (2009-04-28):
No, pýtam sa. Minimálne posledná časť rozpravy pána poslanca, ktorá bude garantovať oddlžovanie, bude mať veľmi zásadný dopad na verejné financie a z tohto dôvodu, vážený pán minister, by som vás chcela poprosiť, keby ste vystúpili v rozprave po tomto vystúpení pána poslanca, keby ste možno odôvodnili niektoré jeho výhrady, prečo vy obhajujete vaše návrhy? Aký to bude mať vplyv? Lebo možno tým pádom trošku aj budete smerovať diskusiu v tomto parlamente a nebudeme sa opakovať, ak nás presvedčíte o návrhu a potrebe toho, čo predkladáte taký široký záber. A zároveň by som chcela vyjadriť podporu procedurálnemu návrhu pána poslanca, ktorý som navrhovala už vo výbore, aby sme vrátili novelu na dopracovanie a aby prešla riadnym pripomienkovým konaním. Tu jasne vidieť, že rokovací poriadok, ktorý opozícia navrhovala, aby sa nenovelizovali zákony takto nepriamymi novelami, že tu vzniká totálny chaos. O tom budem hovoriť aj vo vystúpení v rozprave.
Záhumenský, Marian, poslanec NR SR (2014-05-13):
Ďakujem pekne. Ja si nemyslím, že je treba robiť skrátené konanie v dôsledku toho, že 1. mája skončilo prechodné obdobie, ale v dôsledku toho, že je treba urgentne prijať opatrenia na ochranu pôdy. Tak ako, pán kolega Fecko, si povedal, že desať rokov alebo ešte pred desiatimi rokmi, pred vstupom do Európskej únie sme neprijali účinnú legislatívu, ktorá by chránila slovenskú pôdu pre poľnohospodárov, aby sa zamedzilo špekulatívnym nákupom, developerom, investorom a zahraničným investorom. To je problém, prečo sme dneska tuná v skrátenom konaní. A čím skôr prijmeme tú legislatívu, tým bude lepšie. Ale desať rokov od vstupu do únie táto legislatíva mala byť takto upravená, minimálne takto upravená, ak nie možno prísnejšie. To znamená, že nie je to teraz, že za mesiac sa tu skúpi slovenská pôda, sa tu deje určitá hystéria v médiách, že medzi 1. májom a 31. májom teraz zahraničie alebo niekto skúpi slovenskú pôdu. To vôbec nie je pravda. Pravdou je to, že slovenskú pôdu nechránime dostatočne, a preto treba urgentne prijať takýto zákon. Ďakujem.
Pellegrini, Peter, predseda NR SR (2015-06-25):
Ďakujem pekne, prosím, prezentujme sa a hlasujme o návrhu pána spravodajcu prerokovať tento návrh zákona v druhom čítaní. (Hlasovanie.) Prítomných 130 poslancov, za hlasovalo 52, proti bol 1, zdržalo sa 74, nehlasovali 3. Návrh sme neschválili. Ďakujem pekne, pán spravodajca. Teraz poprosím pani poslankyňu Kučerovú, aby uviedla hlasovanie v prvom čítaní o vládnom návrhu zákona, ktorým sa mení a dopĺňa Notársky poriadok, tlač 1558, bod 81 schváleného programu. Pani poslankyňa, nech sa páči, máte slovo. Zoberte si aj hlasovaciu kartu, aby ste mohli hlasovať. Nech sa páči, pani poslankyňa, uveďte hlasovanie v prvom čítaní. [Hlasovanie o vládnom návrhu zákona, ktorým sa mení a dopĺňa zákon Slovenskej národnej rady č. 323/1992 Zb. o notároch a notárskej činnosti (Notársky poriadok) v znení neskorších predpisov a ktorým sa menia a dopĺňajú niektoré zákony , 1558.]
Tkáčová, Jarmila, poslankyňa NR SR (2010-07-09):
Sľubujem. (Potlesk.)
Záborská, Anna, poslankyňa NR SR (2022-11-09):
Ďakujem pekne, pán predseda. Vážené kolegyne a kolegovia, dnes v noci vo veku 89 rokov zomrel Ing. Ivan Čarnogurský. Ivan Čarnogurský bol jednou z kľúčových postáv kresťanskej politiky po roku 1989 a jeden zo spoluzakladateľov Kresťanskodemokratického hnutia. Slovensku slúžil ako poslanec Federálneho zhromaždenia a Slovenskej národnej rady, ktorej bol podpredsedom. Aj po odchode z politiky do súkromnej sféry pracoval pre blaho svojej vlasti. Bolo cťou ho poznať. Ďakujeme, Ivan, za to, čo si pre Slovensko urobil. Nech všemohúci Boh prijme tvoju nesmrteľnú dušu. Ďakujem pekne.
Grendel, Gábor, podpredseda NR SR (2023-06-27):
Pán poslanec, poprosím, aby ste netelefonovali počas rokovania pléna. Aj vás by to vyrušovalo určite. S ďalšou faktickou poznámkou pán poslanec Ján Podmanický.
Laššáková, Jana, podpredsedníčka NR SR (2014-09-24):
Pán poslanec Přidal.
M. Fronc, poslanec: (2009-10-21):
Druhá poznámka moja je podstatná. Zákon o celoživotnom vzdelávaní má byť prečo? Čomu má slúžiť? No ja si myslím, že by to malo slúžiť tomu, aby sme jednoducho mali ľudí lepšie vzdelaných, kvalifikovaných. Je to v záujme celej spoločnosti. A na to máme vytvárať podmienky. Ale ja by som tu zvolal horribile dictu, hrozné povedať, čo je v tomto zákone. Tento zákon vytvára prekážky na to, aby sme sa mohli celoživotne vzdelávať. Zákon má prakticky 30 paragrafov na 24 stranách. Dozviete sa, že hodina má mať 45 minút a za istých okolností 60 minút, že keď niečo nespĺňate, môžete dostať pokutu až 3 000 eur alebo že nemôžete ísť na záverečnú skúšku, keď ste neabsolvovali 75 % kontaktnej výučby. A, už ako tu aj zaznelo, ja len uvediem niekoľko príkladov. Podmienky akreditácie vzdelávacieho programu ak chcete, obsahujú písmená a) až g). Odborná spôsobilosť má celkove 1 stranu podmienok, kto to môže robiť a kto nie. Akreditácia vzdelávacieho programu má 8 odsekov. To všetko, prosím vás, tí ľudia, ktorí chcú začať robiť vzdelávanie, formálne, akreditované, musia naplniť. Ja nie som proti tomu, aby tá formalizácia nebola. Ja si myslím, že je dobré, ak formálne vzdelávanie prebehne akreditáciou. Nakoniec aj dodnes prebieha akreditácia. A je dobré, ak bude register, ale verejne dostupný nie tak ako register docentských a magisterských prác, len pre vybraný okruh osôb. To všetko sú veci, ktoré, povedzme, sú potrebné. Ale tento zákon, nakoniec tak ako to prečítala predo mnou moja kolegyňa, je niečo, čo v skutočnosti bude brániť formálnemu celoživotnému vzdelávaniu. A preto ja nebudem opakovať jej návrh, ale tento návrh naozaj nemôžeme podporiť. Ďakujem za pozornosť.
Pellegrini, Peter, podpredseda NR SR (2023-11-21):
Nie je to tak, pani poslankyňa. Môžeme pokračovať ďalej. O vašom procedurálnom návrhu sa bude dať hlasovať až vtedy, keď budeme uznášaniaschopní a pán podpredseda Národnej rady tak mohol urobiť aj vizuálne a nemusel ani vôbec dávať o tom hlasovať, mohol tak skonštatovať, takže nemáte pravdu. Nech sa páči, máte vystúpenie, pani poslankyňa, ak nechcete vystúpiť, nemusíte.
I. Štefanec, poslanec: (2009-06-25):
A ešte poznámku k tomu, čím ste začali svoje vystúpenie. Chcem sa ohradiť proti spôsobu argumentácie, ktorý neustále používate, že my hájime záujmy nejakých súkromných spoločností. Chcem vám veľmi jasne a zreteľne formulovať, že my hájime záujmy občanov Slovenska, hájime záujmy tých, ktorí si zodpovedne šetria na svojich účtoch v II. pilieri a ktorým vy zhoršujete tieto podmienky a ktorých vy vyháňate. Pani ministerka, doteraz ste neprišli s jediným návrhom ako riešiť situáciu, ktorá vzniká demografickým vývojom. Neriešite to, čo je problémom. Riešite stále len veci, ktoré sú fiktívne a útočíte na všetko slobodné a nezávislé. To je váš problém. A pritom šírite lži a demagógiu, dokonca už aj takýmito listami, ako si dovolil podpísať generálny riaditeľ Sociálnej poisťovne.
Verešová, Anna, poslankyňa NR SR (2019-05-15):
Vidím tu väčší počet kolegov, tak ešte si dovolím znova povedať, v posledných správach sme zachytili, že v roku 2018 Slovensko malo prvýkrát iba väčší počet seniorov na počet detí. 100 detí na 102 seniorov, to znamená 100 detí do 14 rokov na 102 seniorov nad 65 rokov. Stalo sa to prvýkrát v histórii Slovenska. Samozrejme, že sú tu opatrenia, musíme sa pripraviť na toto, takéto rýchle, obrovsky rýchle starnutie obyvateľstva a môžeme to robiť rôznymi nástrojmi. Len musíme vedieť, čo chceme dosiahnuť. Prorodinné a pronatalitné opatrenia sú, spolu tvoria taký súbor, aby sa nám nielen neznižoval počet obyvateľov, ale aby sme aj mali rozličné vekové rozloženie. Migračnou politikou sa to, toto všetko neobsiahne. My dokážeme zvýšiť počet obyvateľov prijatím cudzincov, ale nedokážeme, možno nedokážeme, ak nebudú mať tu založené rodiny, lebo budú mať rodiny vo svojich krajinách, tak nedokážeme mať rovnomerné vekové rozloženie obyvateľstva. Takže prosím ctených kolegov a ctené kolegyne, aby ste tento zákon, ktorý je pronatalitný a pomôže Slovenskej republike, ale hlavne pomôže tým rodičom, ktorí sa takto chcú rozhodovať, odstrániť im prekážky v tomto rozhodovaní, aby ste ho podporili. A zároveň úplne nakoniec vám chcem všetkým zaželať také príjemné prežitie dnešného sviatku Medzinárodného dňa rodiny vo svojich rodinách. Ďakujem.
J. Jasovský, poslanec: (2003-12-03):
Výbor Národnej rady Slovenskej republiky pre hospodárstvo, privatizáciu a podnikanie v súlade s príslušnými paragrafmi rokovacieho poriadku podáva Národnej rade Slovenskej republiky ako gestorský výbor túto spoločnú správu, ktorú predkladám, pretože Národná rada Slovenskej republiky príslušnými uzneseniami pridelila tento vládny návrh zákona v druhom čítaní výborom ústavnoprávnemu, Výboru Národnej rady Slovenskej republiky pre  hospodárstvo, privatizáciu a podnikanie a Výboru Národnej rady Slovenskej republiky pre verejnú správu, pričom ako gestorský bol určený práve výbor pre hospodárstvo, privatizáciu a podnikanie. Iné výbory tento návrh zákona neprerokovali. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Výbory, ktorým bol zákon pridelený, ho prerokovali takto: ústavnoprávny prerokoval, odporučil schváliť návrh zákona so zmenami a doplnkami, Výbor Národnej rady pre hospodárstvo, privatizáciu a podnikanie takisto odporučil Národnej rade prerokovať so zmenami a doplnkami, Výbor Národnej rady pre verejnú správu prerokoval a tiež príslušným uznesením odporučil návrh zákona schváliť s príslušnými pozmeňujúcimi a doplňujúcimi návrhmi. V bode IV tejto spoločnej správy sú uvedené potom pozmeňujúce a doplňujúce návrhy, ktoré výbor pre hospodárstvo, privatizáciu a podnikanie ako gestorský výbor navrhuje v spoločnej správe schváliť s výnimkou bodu číslo 17. Bol to bod, ktorý gestorský výbor odporúča neschváliť. Gestorský výbor na základe stanovísk výboru v súlade s príslušnými paragrafmi odporúča Národnej rade vládny návrh zákona o poštových službách schváliť. Spoločná správa bola schválená tiež príslušným uznesením výboru 2. decembra 2003. Zároveň tento výbor poveril spoločného spravodajcu výborov predložiť spoločnú správu výborov a poveril ho aj právomocami podľa príslušného § 79. Pani predsedajúca, prosím, môžete otvoriť rozpravu, do ktorej sa ako spravodajca hlásim. Ďakujem pekne. Z. Martináková, podpredsedníčka NR SR: Ďakujem, pán spravodajca, otváram rozpravu, do ktorej sa písomne neprihlásil žiaden z poslancov. Skôr ako dám slovo pánovi poslancovi Jasovskému, chcem otvoriť možnosť prihlásiť sa ústne do rozpravy. Nech sa páči. Uzatváram možnosť hlásiť sa ústne do rozpravy. Nech sa páči, pán poslanec.
Uhliarik, Ivan, poslanec NR SR (2014-07-01):
Ďakujem. Vážené panie poslankyne, páni poslanci, v súlade s § 73 zákona o rokovacom poriadku som bol určený Výborom Národnej rady pre zdravotníctvo za spravodajcu k návrhu uvedeného zákona (tlač 1066), preto predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou tohoto návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady a Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady pre zdravotníctvo. Odporúčam, aby predmetný návrh zákona výbory prerokovali do 4. septembra 2014 a gestorský výbor do 8. septembra 2014 od prerokovania návrhu zákona v Národnej rade v prvom čítaní. Pani predsedajúca, prosím, otvoriť rozpravu.
Danko, Andrej, podpredseda NR SR (2023-12-14):
Dobre. Tak trojminútová prestávka, dobre.
Bugár, Béla, podpredseda NR SR (2019-02-18):
Na vystúpenie pani poslankyne s faktickými poznámkami štyria. Pani poslankyňa Milanová.
Bugár, Béla, podpredseda NR SR (2019-09-12):
Pani poslankyňa Verešová, môžte reagovať.
P. Paška, predseda NR SR: (2009-06-03):
Takže poprosím teraz pána poslanca Horvátha, ktorý je spoločný spravodajca, aby uviedol hlasovanie.
Bugár, Béla, podpredseda NR SR (2011-04-01):
Pán poslanec, viete, ja by som nemal reagovať, ale v kuse zneužívate, že predsedajúci nemá reagovať. Ja som vždy hovoril o tom a musím teraz povedať, že slovenčina ako druhý jazyk, nie cudzí jazyk. Mýliť sa je ľudské. Nech sa páči, pani poslankyňa Gabániová.
Hrušovský, Pavol, podpredseda NR SR (2011-10-11):
Pán poslanec Mikolaj.
Ďuriš Nicholsonová, Lucia, podpredsedníčka NR SR (2017-02-02):
Ďakujeme veľmi pekne, pani poslankyňa. Poprosím pánov poslancov, aby nevykrikovali po sebe, aby sa prihlásili o slovo, keď majú čo povedať a chcú niečo povedať. Na vaše vystúpenie, pani poslankyňa, zareagujú dvaja páni poslanci s faktickou poznámkou, pán poslanec Hrnko, pán poslanec Dostál. Pán poslanec Hrnko, nech sa páči, teraz máte slovo.
Grendel, Gábor, podpredseda NR SR (2021-06-29):
Teraz je možnosť prihlásiť sa do rozpravy ústne, nech sa páči. Pán poslanec Kamenický ako jediný. Končím možnosť prihlásiť sa ústne do rozpravy. Nech sa páči, pán poslanec.
Gajdoš, Peter, minister obrany SR (2016-12-01):
S hlavným kontaktným miestom na základe...
Hrnčiar, Andrej, podpredseda NR SR (2017-03-23):
Ďakujem. Pán poslanec, doplňujúca otázka? Nie. Takže otázku č. 2 položil poslanec Ján Kvorka: „Vážený pán predseda vlády, aké závery vyplynuli zo stretnutia s poľskou premiérkou na mimoriadnom summite V4 o kvalite potravín?“
Laurenčík, Milan, podpredseda NR SR (2021-11-30):
Pán poslanec Eduard Kočiš s faktickou poznámkou, nech sa páči.
Laššáková, Jana, podpredsedníčka NR SR (2014-10-23):
Pán podpredseda, pätnásť minút určených na odpovede predsedu vlády uplynulo, ďakujem vám pekne za vaše odpovede. A budeme pokračovať odpoveďami členov vlády na otázky poslancov podľa vyžrebovaného poradia. Prvá otázka je od poslanca Jána Hudackého, ktorý viem, že tu nie je, z klubu KDH som dostala informáciu, že nie je tu, je na prijatí. Takže v poradí druhú otázku položil pán poslanec Blanár, ktorý je prítomný, a otázka je smerovaná na ministra práce, sociálnych vecí a rodiny Jána Richtera a otázka znie: „Vážený pán minister, mohli by ste nás informovať, aká je aktuálna situácia v nezamestnanosti mladých ľudí do 29 rokov?“ Nech sa páči, pán minister, poprosím vás o odpoveď, ako aj o oznámenie ukončenia odpovede.
Tomanová, Viera, komisárka pre deti (2020-05-14):
Áno.
Glváč, Martin, podpredseda NR SR (2018-11-29):
Áno. Ďakujeme. Pani poslankyňa, ten čas je dôležitý. Nieže je 14 hodín 15 minút. To znamená, začali sme neskôr. Takže vypršal čas pre odpovede pána premiéra v zastúpení. A pokračujeme odpoveďami členov vlády na otázky poslancov podľa vyžrebovaného poradia. Prvá otázka je od poslanca Ondreja Dostála na ministra zahraničných vecí a európskych záležitostí Miroslava Lajčáka a znie: „Ak sa vláda SR hrdí tým, že sme v jadre európskej integrácie, nemali by aj u nás na podozrenia z plagiátorstva alebo nečestného získania titulu reagovať najvyšší ústavní činitelia rezignáciou podobne, ako sa to v totožnej situácii opakovane deje v iných členských krajinách EÚ?“ Nech sa páči.
Laššáková, Jana, podpredsedníčka NR SR (2013-03-15):
Pán poslanec Kadúc, prepáčte ešte, nie ste na tabuli riadne.
Kaščáková, Renáta, poslankyňa NR SR (2018-12-05):
Dávam procedurálny návrh, aby konkrétne bod č. 58 bol prerokovaný na konci schôdze, nakoľko prepadol úplne regulérnym spôsobom, pretože pán Číž tu nebol. A nie som si istá, či náhodou neprepadol dvakrát, ale za to ruku do ohňa nedám. Možno iní kolegovia si to pamätajú. Ja si pamätám osobne situáciu, kedy tu pán Číž nebol a bod prepadol na koniec schôdze. Môj procedurálny návrh je, aby bod č. 58 išiel na koniec schôdze.
M. Číž, podpredseda NR SR: (2009-04-24):
vládnom návrhu zákona o podmienkach vývozu a dovozu predmetu kultúrnej hodnoty a o doplnení zákona č. 652/2004 Z. z. o orgánoch štátnej správy v colníctve a o zmene a doplnení niektorých zákonov v znení neskorších predpisov (tlač 889). Spoločná správa výborov 889a. Pán minister, máte slovo.
M. Číž, podpredseda NR SR: (2008-05-14):
Teraz dávam slovo spravodajcovi, ktorého určil navrhnutý gestorský výbor, výbor pre financie, rozpočet a menu, pánovi poslancovi Jozefovi Ďuračkovi. Má slovo.
Jurinová, Erika, podpredsedníčka NR SR (2014-11-09):
Prepáčte, pán poslanec. Páni poslanci, v rokovacej sále, prosím, o kľud. (Reakcia z pléna.) Aj tak prosím o kľud kvôli rečníkovi.
Majorová Garstková, Jana, poslankyňa NR SR (2020-04-28):
Ja sa chcem srdečne poďakovať kolegyniam z koalície, ako aj kolegovi z opozície, že podporili moje slová, a ja verím, že sa vláde Slovenskej republiky podarí čo najviac opatrení alebo cieľov zrealizovať, čo sa týka programového vyhlásenia vlády v oblasti dopravy aj regionálneho rozvoja. Ďakujem pekne.
P. Hrušovský, predseda NR SR: (2005-01-19):
(Hlasovanie.) 139 prítomných, 80 za návrh, 20 proti, 38 sa zdržalo, 1 nehlasoval. Návrh sme schválili. Prosím ďalší návrh. J. Malchárek, poslanec: Ďakujem, pán predseda. Teraz budeme hlasovať o pridelení vládneho návrhu zákona výborom, a to Ústavnoprávnemu výboru Národnej rady, Výboru Národnej rady Slovenskej republiky pre financie, rozpočet a menu a Výboru Národnej rady Slovenskej republiky pre hospodárstvo, privatizáciu a podnikanie. Ďalej aby za gestorský výbor určila hlasovaní Národná rada Výbor Národnej rady Slovenskej republiky pre hospodárstvo, privatizáciu a podnikanie a že určené výbory návrh zákona prerokujú v druhom čítaní vo výboroch do 10. marca 2005 a v gestorskom výbore do 11. marca 2005.
I. Mikloš, poslanec: (2008-01-21):
Čo sa týka toho, čo sa udialo počas nášho vládnutia za tých posledných osem rokov, aj vďaka tomu a najmä vďaka tomu, čo sa udialo, máte dnes 10-percentný ekonomický rast a môžete rozdávať. Vďaka tým reformám, na ktorých ste nenechali ani nitku suchú, vďaka tým reformám máte z čoho dávať a rozdávať, ale rozdávate zle. Rozdávate tak, že to ohrozuje úspešnú budúcnosť Slovenska. Takže ten problém je naozaj v tom, že čo sa týka minulosti, politická zodpovednosť vyvodená bola. Jasne sme na to poukázali. Túto taktiku, veľmi primitívnu taktiku – asi si myslíte, že úspešnú – používate neustále. Používali ste ju pri návrhoch na odvolávanie jednotlivých ministrov, chcete ju používať aj teraz. A viete, prečo ju používate? Lebo nemáte žiaden argument. Nemáte žiaden vecný argument na tie argumenty, ktoré tu prednášame o vašej politickej zodpovednosti, o politickej zodpovednosti Roberta Fica v tomto volebnom období, keď vykonáva funkciu predsedu vlády. A keďže nemáte žiadne argumenty, nemáte žiadne protiargumenty, tak útočíte. Útok je možno najlepší spôsob obrany vo futbale, pán podpredseda vlády, ale v politike platia trochu iné pravidlá.